
VÁLLALKOZÁSI SZERZŐDÉS

Amely létrejött egyrészről a 

Név:  

Cím:  

Adószám:

Képviselő: 
mint megbízó - a továbbiakban Megbízó -,

másrészről a 

Név: Észak-Alföldi Regionális Energia Ügynökség Nonprofit Kft

Cím: 4400 Nyíregyháza, Sóstói u. 31/B. 

Adószám: 14710283-2-15

Számlaszám: 10700141-48779700-51100005

Képviselő: Vámosi Gábor

mint megbízott - a továbbiakban: Megbízott - között a mai napon az alábbi feltételekkel:

I.

A Martfű Város Önkormányzata elkötelezett a megújuló energiaforrások használata, és az energiaracionalizálás iránt. A tervei megvalósítása érdekében az önkormányzat Fenntartható Települési Energetikai Akcióterv (továbbiakban SEAP) készítését határozta el.  Martfű Város Önkormányzata jelen szerződésben megbízza az  Észak-Alföldi Regionális Energia Ügynökség Nonprofit Kft-t, mint Megbízottat, s mint vállalkozót, hogy a tanulmányt készítse el.  

II.  A szerződés tárgya

Megbízó a fentiekben ismertetett projekt megvalósítása érdekében Megbízottat az alábbi feladatok ellátásával bízza meg:

· energetikai felmérések elvégzése

· megújuló energiaforrások használatára vonatkozó javaslattétel

· energetikai beruházási javaslatok megtérülésének számítása, becslése

· megtérülési ráták számolása

· költség-haszon elemzések készítése 
A Fenntartható Energetikai Akcióterv struktúrája a következő:

Tartalomjegyzék

Vezetői összefoglaló


Bevezetés


1. Stratégiai elképzelések


1.1. A programmal elérni kívánt célok

2. Az alkalmazott módszertan

3. Szervezeti és gazdasági feltételek

3.1. Az energia-gazdálkodás szervezeti szabályozása

3.2. Az akcióterv megvalósításának finanszírozási lehetőségei

3.2.1. A helyi költségvetés

3.2.2. Külső források

3.2.2.1. Európai Uniós támogatások

3.2.2.2. Nemzeti támogatások

3.2.2.3. Banki hitelek

3.3. A megvalósulást befolyásoló legfontosabb dokumentumok

3.3.1. Helyi rendeletek, szabályozások

3.3.2. Nemzeti szabályozás

3.3.3. EU célkitűzések, elvárások

4. Az alapeset (BEI) bemutatása

4.1. Település általános bemutatása

4.2. Az energiafogyasztás jellemzői (2004-2009)

4.2.1. Villamos áram

4.2.2. Földgáz

4.2.3. Távfűtés

4.2.4. Közvilágítás

4.2.5. Tömegközlekedés

4.2.6. Egyéni közlekedés

4.2.7. Mezőgazdaság

4.2.8. Tűzifa, szén

4.3. A referenciaév (2004) energia-fogyasztása és károsanyag-kibocsátása

4.4. A 2004-2009 közötti energetikai beruházások és hatásuk az energia-fogyasztásra

.

.  Beruházásoktól függően

.

4.5. A 2009-es év energia-fogyasztása és széndioxid-kibocsátása

5. Javasolt intézkedések

5.1. Rövidtávú javaslatok (2015-ig)

.

. Sajátosságoktól függően

.

5.2. Hosszútávú javaslatok (2015-2020-ig)

.

. Sajátosságoktól függően

.

6. A 2020-as év várható energia-fogyasztása és károsanyag-kibocsátása (MEI)

6.1. Makrogazdasági hatások

6.2. A javasolt intézkedések és a makrogazdasági tényezők várható hatása

6.3. A 2020-as év várható értékei

7. Finanszírozás, a kibocsátás-csökkentés fajlagos költségei

Forrásjegyzék

Táblázatok és ábrák jegyzéke

Mellékletek
III.  Együttműködés a szerződés teljesítése során

1.
Megbízott kötelezettséget vállal arra, hogy a jelen szerződés aláírását követően haladéktalanul beszerez a Megbízótól minden, a teljesítéséhez szükséges iratot, adatot, információt, dokumentumot, korábban elvégzett energetikai felméréseket. 

2.
Megbízó kötelezettsége haladéktalanul szóban vagy írásban tájékoztatni a Megbízottat minden olyan tényről, körülményről, amelyek a Megbízott teljesítését befolyásolhatják.

3.
Megbízott a jelen szerződés teljesítése során birtokába került iratokat, dokumentumokat ezen megbízási szerződés megszűnésével egyidejűleg a Megbízó részére hiánytalanul visszaszolgáltatni köteles, kivéve amennyiben jelen szerződés, vagy a felek egyéb megállapodása eltérően nem rendelkezik.

IV.  A megbízott szerződéses kötelezettségének teljesítése

1.
A Megbízott köteles a Megbízót tevékenységéről és az ügy állásáról kívánságára, szükség esetén e nélkül is tájékoztatni.

2.
Megbízott köteles haladéktalanul szóban vagy írásban tájékoztatni a Megbízót minden olyan tényről, körülményről, amelyek – megítélése szerint - a Megbízott teljesítését, a projekt megvalósítását befolyásolhatják.

3.
A Megbízott a tájékoztatási kötelezettsége késedelmes teljesítésével vagy megszegésével a Megbízó felé helytállni tartozik.

4.        Megbízott a megbízása teljesítése során kellő gondossággal, a jogszabályi előírások és a szakmai követelmények maradéktalan betartásával, a Megbízó érdekeinek megfelelően köteles eljárni. 

A Megbízott a fenti feladatokat legjobb tudása, képességei teljes kifejtésével, egy ilyen személytől általában elvárható gondossággal köteles ellátni.

5.
A Megbízott teljesítésének helye a Megbízó székhelye, kivéve, ha a felek ettől eltérően állapodnak meg. A Megbízott teljesítésével egyidejűleg a Megbízó a teljesítést igazolja.

6.
Felek rögzítik, hogy a Megbízott a jelen szerződésben rögzített feladatai teljesítéséhez alvállalkozó bevonására jogosult. A Megbízott az igénybe vett személyekért úgy felel, mintha a rábízott ügyet maga látta volna el.

7. A jelen szerződés II. fejezetében meghatározott feladatok teljesítésének határideje:

2012. április 06. 

V.  A megbízott díjazása

1.
Felek megállapodnak abban, hogy a megbízottat a jelen szerződés II. fejezetében meghatározott feladat maradéktalan teljesítéséért az alábbiakban részletezett vállalkozói díj illeti meg; 


2 800 000.-Ft + 700 000.-Ft Áfa, azaz összesen bruttó 3 500 000.-Ft, azaz Hárommillió-ötszázezer forint. 


A Megbízó előteljesítést elfogad! 
VI.  A szerződés megszűnése

1.
Jelen megbízási szerződés az aláírásának napján lép hatályba és a Megbízott szerződésszerű teljesítésével szűnik meg.

2.
A szerződés a megbízás teljesítése nélkül is megszűnik, ha

a) valamelyik fél a szerződést felmondja,

b) bármelyik fél megszűnik, kivéve, ha jogutódja van.

3.
A Megbízó a szerződést bármikor, írásban, azonnali hatállyal felmondhatja.

4.
A szerződést a Megbízott kizárólag a Megbízó súlyos szerződésszegése esetén jogosult felmondani írásban, azonnali hatállyal. 

5.
Felmondás esetén a szerződés azon a napon szűnik meg, amikor a felmondásról a szerződő fél tudomást szerez. 

6.
A Megbízó felmondásának a Megbízott általi tudomásszerzését követően a Megbízott a megbízás teljesítése érdekében további tevékenység elvégzésére nem köteles. Ettől az időponttól kezdve a Megbízónak kell gondoskodnia ügye továbbviteléről.

7.
Amennyiben a Megbízott a szerződést azonnali hatállyal jogszerűen mondja fel, a Megbízó köteles megfizetni a Megbízottnak az addig felmerült teljesítésekkel arányos alapdíjat.

VII.  Egyéb rendelkezések

1.
Felek kijelentik, hogy a jelen megbízási szerződés megkötésével és teljesítésével kapcsolatosan semmiféle kizáró vagy összeférhetetlenségi ok nem áll fenn.

Szerződő felek kijelentik, hogy nem hallgatnak el egymás elől semmilyen olyan körülményt, amely e szerződés aláírását befolyásolta volna.

2.
Felek kötelesek a jelen megbízás teljesítése során tudomásukra jutott üzleti titkot, valamint az adott félre, illetve a tevékenységére vonatkozó alapvető fontosságú információt megőrizni. Ezen túlmenően sem közölhetnek illetéktelen személlyel olyan adatot, amely a jelen szerződéssel összefüggésben jutott tudomásukra és amelynek közlése az adott félre vagy más személyre hátrányos következménnyel járna. A titoktartási kötelezettség alól felmentést kizárólag az érintett fél adhat.

A fenti bekezdésben meghatározott kötelezettség alól kivételt képez az az információ, amelynek nyilvánosságra hozatalához az érintett fél előzetesen írásban hozzájárult, illetve amely a hatékony és gyors ügyintézés érdekében kerül nyilvánosságra és az érintett fél érdekeit nem sérti.

A jelen szerződésben meghatározottak vonatkozásában üzleti titoknak minősül az adott fél gazdasági tevékenységéhez kapcsolódó minden olyan tény, információ, megoldás vagy adat, amelynek titokban maradásához az adott félnek méltányolható érdeke fűződik. 

3. Érvénytelenség

Ha a jelen szerződés egyes kikötései érvénytelenek, vagy érvénytelennek minősülnének, ezen érvénytelenség nem érinti a szerződés egészét. A szerződés érvénytelenséggel nem érintett rendelkezései érvényben maradnak és kikényszeríthetők, helyette a rendelkezéshez legközelebb álló hatályos, a Felek közötti jogviszonyra vonatkozó szabályt kell alkalmazni, kivéve ha az érvénytelen vagy annak minősített rendelkezések nélkül a szerződést a Felek egyáltalán nem kötötték volna meg.

4.
A jelen szerződést a Felek közös megegyezéssel, írásban módosíthatják. A szóban közölt módosítás érvénytelen.
5.
Felek a jelen szerződésből eredő esetleges vitáikat megkísérlik békés úton rendezni. Amennyiben ez nem vezetne eredményre, úgy összeghatártól függően kikötik a Debreceni Városi Bíróság, illetőleg értékhatártól függően a Fővárosi Bíróság kizárólagos illetékességét.

6.
Szerződő felek kijelentik, hogy a jelen szerződésben foglalt kötelezettségeket és korlátozásokat önként vállalták mindazon anyagi és nem anyagi jellegű előnyökért, amelyek a szerződés teljesítéséből várhatóan fakadnak.
7.
Ezen megbízási szerződésben nem szabályozott kérdések tekintetében a Polgári Törvénykönyvről szóló 1959. évi IV. törvény és az egyéb, idevonatkozó jogszabályi előírások rendelkezései az irányadóak.

Felek jelen megbízási szerződést elolvasás és együttes értelmezést követően, mint akaratukkal mindenben megegyezőt helybenhagyólag aláírták.

Nyíregyháza, 2011. november 02. 
……………………………………………..          


……………………………………………...

                       
     Megbízó                                                        

      Megbízott


